Табигать тиңсез хәзинә...

(Мәктәпкә әзерлек төркеме)

**Гөлнар ТОХБАТОВА,**

*Казан шәһәренең 321 нче балалар бакчасы тәрбиячесе*

**Проектның актуальлеге**

*Табигатьнең матурлыгына гына хозурлану аз. Аның энҗе-мәрҗәннәргә тиң байлыкларын, зәңгәр күк йөзен, туган җиребезне саклый белергә кирәк.*

Әйе, чынлап та тирә-ягыбыз, туган-җир — яшел бишегебез, сулар һавабыз, эчәр суларыбыз кешеләр битарафлыгыннан сыкрап утыра түгелме соң?! Уйлап карасаң, туган табигатебез, баласын баккан анадай, үзенең байлыклары белән кешегә хезмәт итә бит. Шуңа күрә дә кайбер язучылар җирне, табигатьне Ана белән тиңлиләр: Җир-Ана, Табигать-Ана. Ә кешеләр — аларның балалары. Халкыбызда элек-электән туган җир, туган туфрак, газиз ана төшенчәләре янәшә куелган, җиргә, аның байлыкларына сак караш тәрбияләнгән. Балалар сәламәт булса гына, балалар акыллы булса гына ана күңеле тыныч була. Әйләнә-тирә мохитнең пычрануы, табигый байлыкларның кимүе кешелек җәмгыяте алдына зур бурычлар куя. Бу факторлар кеше тормышына, дөньяга карашына, мәдәниятына һәм әхлагына, шулай ук сәламәтлегенә зур йогынты ясый. Мондый шартларда экологик белем бирүне көчәйтү зур әһәмияткә ия, шуңа күрә балаларны мәктәпкәчә яшьтән үк үзебез яшәгән як табигатен белергә, аның байлыкларыннан дөрес файдаланырга һәм сакларга өйрәтү бик тә мөһим. Әлеге проек балаларда әйләнә-тирә табигатебезгә карата сакчыл караш, кошларга, хайваннарга карата мәрхәмәтлелек хисе тәрбияләүне, туган ягыбыз табигатенең матурлыгын тоя белергә өйрәтүне күздә тотып эшләнде.

**Проектның максаты:** Табигать тиңсез хәзинә, аны саклау һәр кешенең бурычыикәнен аңлату.

**Бурычлар:**

* Балаларда туган якның тарихына, табигатенә, байлыгына карата кызыксыну уяту.
* Балаларда кыргый һәм йорт хайваннарына карата кызыксыну һәм сакчыл караш тәрбияләү.
* Балаларны суның узенчәлекле яклары белән таныштыру.
* Балаларда экологик культура, әйләнә-тирәлеккә мәхәббәт, табигатьне саклау хисе тәрбияләү.
* Табигать аша эстетик тәрбия бирү, танып-белү сәләтләрен үстерү.
* Табигатьнең матурлыгын күрә белергә, аңа сокланырга өйрәтү.

**Проектта катнашалар:**

* мәктәпкә әзерлек төркеменә йөрүче балалар;
* әти-әниләр;
* тәрбиячеләр.
* **Проектның вакыты:** бер ай

**Проект эше**

|  |  |  |  |
| --- | --- | --- | --- |
| Белем бирү эшчәнлеге | Тәҗрибә почмагында эшчәнлек | Уен эшчәнлеге | Ата-аналар белән эш, |
| Рәсем эшчәнлеге: «Хайваннар дөньясы».  Матур әдәбият белән таныштыру. “Кыргый һәм йорт хайваннары” турында шигырьләр уку.  Сөйләм үстерү. Хикәя төзү: «Кактус белән фикус гөлен чагыштыру».  «Хуш исле нәфис гөлләр» темасы буенча рәсем эшчәнлеге.  «Йомшак су, йөгерек су...» балаларны табигать белән таныштыру эшчәнлеге.  “Без табигать балалары” сөйләм үстерү.  Әңгәмә. «Урман – безнең байлыгыбыз».  “Файдалы үләннәр”.  Сөйләм үстерү  Уен-викторина: «Кошлар – безнең дусларыбыз!»  «Нәрсә ул Кызыл китап?» - әйләнә-тирә белән таныштыру  эшчәнлеге.  “Табигатьне саклау –безнең бурыч” проекны йомгаклау эшчәнлеге. | Тәҗрибә үткәрү: «Суган утырту».  Тәҗрибә почмагында утыртылган үсемлекләрне һәрдаим күзәтеп тору, сулар сибү, почмакның альбомына терки бару.  Тәҗрибә: «Суның үзенчәлекләре»  Тәҗрибә: “Борчак утырту”.  Тал, тирәк агачларының суга утыртылган ботакларын күзәтү.  Тәҗрибә үткәрү: «Ни өчен орлыкларны,  үсемлекләрне балчыкка утырталар?».  Балалар белән берлектә уен участокларын җыештыру.  Күзәтү. «Ак болытлар ага зәңгәр күктә» | Сүзле-хәрәкәтле уен: «Аш пешерү».  Хәрәкәтле уен: «Яр – су».  Җырлы-биюле уен: «Ике аккош».  Дидактик уен: «Чәчәк-яфрак»  «Кояш һәм яңгыр» уены.  Уен: “Әйтеп бир”.  Дидактик уен. «Агачны таны һәм сөйлә!».  Уен: «Кошлар кайтты».  Үстерешле уен: «Урман кагыйдәләре» (туп белән). | Консультация “Эко  логик тәрбияне кайчан башларга?”.  Әңгәмә “Табигать тиңсез хәзинә, аны сакларга кирәк”.  Ата-аналарга балалар белән зоопаркка барырга тәкъдим ясау.  Ата-аналарга балалар белән берлектә табигатькә чыгарга, андагы үзгәрешләрне карарга тәкъдим итү.  “Урманнарны янгыннан саклыйк”әңгәмә.  “Табигать һәм без” стена газетасы ясау.  Экологик тәрбия буенча анкета үткәрү. |
|
|
|
|
|
|
|
|
|
|
|
|
|
|
|